s @enning 








Við tímamót 


Yfirvofandi  þúsaldamót 
(svo nýyrðin séu notuð) 
setja mark sitt æ skýrar á 
tilveruna. Þúsund ögrandi, 
ósnortin ár framundan virð- 
ast hvetja mannkynið til að 
treysta rætur sínar í 
reynslu fortíðarinnar, líta 
um öxl, spá í framtíðina og 
spegla núið á báða bóga og 
stefna saman ólíkum menn- 
ingarheimum í leitinni að 
hinu  kaotíska samhengi 
allra tíma. Dæmi um þetta 
má sjá í Gerðarsafni í Kópa- 
vogi en í kjallaranum sýna 
Sissú Pálsdóttir, Steina Va- 
sulka og Anita Hardy Kaslo 
„Árþúsunda arkitektúr“ og 
á sýningu Arnar Inga í vest- 
ursalnum mætast straumar 
Í ýmsum skilningi. 


Sundurgerð 

Akureyringurinn Örn Ingi 
er goðsögn í mínum huga en þetta er í fyrsta 
sinn sem ég stig fæti inn á sýningu hjá hon- 
um. Hann er greinilega allt í senn, hug- 
myndaríkur, afkastamikill og flinkur þó 
sumar hugmynda hans þyldu vel frekari úr- 
vinnslu og vissulega mepi setja út á tækni- 
legu hliðina hjá honum, t.d. anatómiuna. 
Fyrirtæki hans, Arnarauga, framleiðir 
myndbönd og þætti af ýmsum toga sem virð- 
ast bæði vera áhugaverð og talsvert öðruvísi 
en gengur og gerist. 

Sýningin er einlæg, kraftmikil, furðuleg 
og fjölbreytt. Sundurgerðarleg er kannski 
besta orðið en verkin eru ólík innbyrðis. 
Með því að skipta henni upp, t.d. í eina eða 
tvær málverkasýningar, ljósmyndasýningu 
og nokkrar innsetningar, mætti vel skerpa á 
einstökum verkum því miðað við ströngustu 
kröfur um öguð vinnubrögð er Örn Ingi 
bremsulaus. Hann leggur öll sín tromp í einu 
á borðið og kreistir úr sér hvern dropa (sbr. 


Myndlist 


Áslaug Thorlaicus 





allar taurullurnar og titilverkið „Ég er“) án 


þess að velta smáatriðunum of mikið fyrir 
sér. Það er hins vegar ástæðulaust að gera 
kröfur um öflugri bremsur enda stendur Örn 


Örn Ingi: Ég er. 





Ingi föstum fótum í annars konar hefð, nefni- 
lega hefð alþýðulistamanna á borð við Sölva 
Helgason sem væntanlega er þjóðlegasta 
hefðin. 


Verk manna og náttúru 

Sýningin „Árþúsunda 
meira en samsýning, hún er að 
hluta til samvinnuverkefni þar 
sem verk Steinu og Sissúar renna 
Í raun saman í eitt. Ljósmyndaröð 
Anitu stendur hins vegar sem 
sjálfstætt verk. 

Ljósmyndirnar sýna arkitektúr 
frjókorna frá fornöld og krabba- 
meinsfruma úr samtímanum í 
mjög mikilli stækkun. Ekki get ég 
greint frjókorn frá frumu, því get 
ég ekki horið þetta tvennt saman 
og lesið samhengið, en myndirnar 
eru fallegar og standa vel sem 
slíkar. 

Frauðplastform Sissúar mynda 
bakgrunn myndbanda Steinu, 
eins konar helli. Þannig tengjast 
þau bæði elstu heimildum um 
mannvist og plastöldinni sem við 
lifum. Um leið vísa þau í alþjóð- 
lega byggingarlistasögu, arfleifð Egypta, 
Grikkja og Rómverja. píramídi, hleðslur og 
tilhöggnir „steinar“ og bogar á stangli minna 







arkitektúr“ er glæsilegt verk. 


Eitt af verkum Steinu Vasulka og Sissúar. 


li i á þær minjar sem 


hvað best tengja okkur 
við fyrri aldir og ár- 
þúsund. Vídeóið sýnir 
svo síbreytilegan en 
jafnframt óhagganleg- 
an arkitektúr jarðar- 
innar sjálfrar, yfirborð 
hennar og frumkrafta 
á ólíkum stöðum í 
heiminum. 

Þetta er metnaðar- 
full sýning og spenn- 
andi tilraun. Hún er 
þó ekki með öllu galla- 
laus því þrátt fyrir há- 
tækni er „showið“ 
ekki nægilega pottþétt. 
Hlutur Sissúar er eins 
og leikmynd sem þolir 
illa nálægðina við 
áhorfandann því raun- 
ar stendur hann inn í 
henni miðri. Það hefði 
þurft að vera hægt að 
myrkva salinn betur, 
maður pirrar sig á snúrum og límböndum, 
auk þess sem uppstillingin er að mínu mati 
óþarflega dramatísk og flókin á köflum. Það 
er hins vegar ákaflega flott að sjá mynd- 
bandsverkin blandast hvert öðru og brotna á 
ójöfnum fleti og ef maður horfir fram hjá 
tæknilegum ágöllum er þetta áhrifaríkt og 

Sýningarnar standa til 31. október. Gerðar- 
safn er opið alla daga nema mánudaga ki. 
12-18. 


